text: Frihedsbudskabet 4. maj udløste eufori og glæde, men..
  05 maj 2015 kl. 16.31
  Det var ikke kun et Danmark klædt i rødt og hvidt, danskerne vågnede op til 5. maj. Det var også et Danmark, der omgående gik i gang med et retsopgør mod dem, der havde støttet tyskerne under krigen.
  
  Lorenz Asmussen var bare 15 år, da befrielsen kom 4. maj, og han husker den glæde og lykke det udløste helt tydligt.
  Men at der var noget andet i gære sammen med friheds-euforien, var den unge Lorenz Amsussen IKKE i tvivl om, da han kom tilbage til hjemmet ved midnatstid.
  Tilbage på torvet næste morgen var de lokale frihedskæmpere de første, der bekendte kulør.
  Og de var ikke længe om at gå i aktion. Vi så at de fik fat i en stor lastbil og begyndte at køre rundt i byen for at arrestere dem der havde været illoyale.
  Første stop var den tyske skole en kilometer fra centrum:
  Skolelærer Petersen som drev skolen, og oplærte børnene i den nazistiske ånd, derfor var han en af dem der skulle arresteres den 5. maj om morgenen
  I Sønderjylland alene arresterede frihedskæmperne flere end 3000, som man mente havde samarbejdet med nazisterne under krigen.
  Hør Lorenz Asmussen, Christiansfeld fortælle om sit syn på den måde vi klarede disse anholdelse på (Varighed 0'46)
  